મંત્રીશ્રીએ ઉમેર્યુ હતું કે, તા.૩૧મી મે ૨૦૧૮ના રોજ યોજાનાર આ સમાપન સમારોહમાં અમદાવાદ જિલ્લાના ધંધૂકા ખાતે મુખ્યમંત્રી શ્રી વિજયભાઇ રૂપાણી અને મહેસાણા ખાતે નાયબ મુખ્યમંત્રી શ્રી નીતિનભાઇ પટેલની પ્રેરક ઉપસ્થિતિમાં કાર્યક્રમ યોજાશે. જિલ્લે જિલ્લે યોજાનાર સમારોહમાં મા નર્મદાના જળકુંભનું પુજન થશે. જેમાં મંત્રી મંડળના સભ્યો, સાંસદો સહિત વિવિધ પદાધિકારીઓ ઉપસ્થિત રહી પ્રેરક માર્ગદર્શન આપશે.